Solla de California

A solla de CaliforniaLahuerta e Vázquez (2000), p. 81. (Eopsetta grigorjewi) é unha especie de peixe teleósteo da orde dos pleuronectiformes, suborde dos pleuronectoideos, familia dos pleuronéctidos e subfamilia dos pleuronectinos, unha das dúas recoñecidas actualmente no xénero Eopsetta.

Trátase dunha especie de grande importancia comercial, que se captura ao longo da costa oeste dos Estados Unidos e o Canadá, e no mar de Bering, fundamentalmente con artes de arrastre.Han-Lin Lai1, Melissa A Haltuch, André E. Punt & Jason M. Cope: "Stock Assessment of Petrale Sole: 2004" . US National Marine Fisheries Service. (Data de acceso: 17-06-2015).

 Taxonomía 
A especie foi descrita en 1879 polo zoólogo inglés residente en California (Estados Unidos) William Neale Lockington, baixo o nome de Hippoglossoides jordani, quen a dediou ao seu colega David Starr Jordan, iniciador dos estudos da ictioloxía nos Estados Unidos.Hart, J .L. (1973): "Pacific fishes of Canada". Bull. Fish. Res. Board Can. 180: 740.

 Descrición 
Esta especie é un peixe plano cos dous ollos situados no lado dereito do seu corpo ovalado. A cara superior, pigmentada, é e coloración uniforme parda escura, e a inferior é branca, ás veces con tonalidades rosadas. Ten unha gran boca con dúas fileiras de dentes pequenos, en forma de frecha, na mandíbula superior, e unha soa fileira na inferior.Petrale Sole - Eopsetta jordani en FishWatch. National Marine Fisheries Service. 14 de maio de 2009. (Data de acceso: 26-06-2015).

Pode alcanzar unha lonxitude máxima de 53 cm nos machos e de até os 70 cm nas femias. O tamaño medio dos espécimes capturados é de 42,5 cm. O peso máximo rexistrado foi de 3,7 kg .Fadeev, N. S. (2005): Guide to biology and fisheries of fishes of the North Pacific Ocean. Vladivostok, TINRO-Center.

A súa columna vertebral está formada por de 41 a 44 vértebras. A aleta dosal presenta de 87 a 101 raios, e a anal de 67 a 79. A orixe da aleta dorsal sitúase á altura do medio do ollo. A aleta caudal remata nunha ampla 'V'.Eopsetta jordani (Lockington, 1879) en FishBase.

 Hábitat, bioloxía e usos 
É un peixe mariño, demersal, que vive en fondos de entre os 0 e os 550 m de profundidade,Allen, M. J. and G. B. Smith (1988): Atlas and zoogeography of common fishes in the Bering Sea and northeastern Pacific. NOAA Tech. Rep. NMFS 66. nas costas do océano Pacífico norte, entre os 67° N e os 31° N, desde o mar de Bering e Alasca até as illas Coronado, ao norte da Baixa California (México).

Os adultos viven sobre fondos de area,Eschmeyer et al. (1983). xeralmente en augas profundas.Frimodt, C. (1995): Multilingual illustrated guide to the world's commercial coldwater fish. Oxford, England: Fishing News Books, Osney Mead.

Poden vivir até os 35 anos.Munk, K. M. (2001): "Maximum ages of groundfishes in waters off Alaska and British Columbia and consideration of age determination". Alaska Fish. Res. Bull. 8 (1): 12-21.

Aliméntanse de invertebrados e peixes bentónicos.

Eopsetta jordani é unha especie comestíbel e moi apreciada gastronomicamente que se pesca activamente con artes de arrastre, nas zonas 67 e 77 (Pacífico leste e acíficoi centro-leste, respectivamente).

Comercialízase en fresco ou como filetes conxelados, e consómese cocido ao vapor, frito, asado no forno ou en fornos microondas.

O fígado dos exemplares grandes son unha boa fonte de vitamina A.

 Estado de conservación 
A Unión Internacional para a Conservación da Natureza e dos Recursos Naturais (UICN) declarou en 2010 o status da especie como LC (pouco preocupante), debido a que, a pesar da pesca comercial de que é obxecto, e das flutuacións naturais das súas poboacións, non hai evidencias para suxerir que se cualifique a especie en ningunha das categorías de ameaza. Na actualidade, as poboacións están recuperándose. Porén, cómpre facer un seguimento dos niveis de poboación e das capturas para asegurar que as medidas actuais de axuda á recuperación do stock son suficientes para reconstruír a poboación da especie.Eopsetta jordani na Lista vermella de especies ameazadas da UICN. Versión 2015.2

 Notas 

 Véxase tamén 
 Bibliografía 
 Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". Fish. Bull. 96 (4): 686-726.
 Eschmeyer, W. N.; E. S. Herald e H. Hammann (1983): A field guide to Pacific coast fishes of North America. Boston, U.S.A.: Houghton Mifflin Company.
 Lahuerta Mouriño, F. e Vázquez Álvarez, F. X. (2000): Vocabulario multilingüe de organismos acuáticos. Santiago de Compostela: Xunta de Galicia / Termigal. ISBN 84-453-2913-8.
 Nelson, Joseph S. (2006): Fishes of the World. Nova York: John Wiley & Sons, Inc. ISBN 0-471-25031-7.

 Ligazóns externas 
 Eopsetta grigorjewi en ADW.

Categoría:Pleuronectiformes
Categoría:Animais descritos en 1879
Categoría:Produtos da pesca